CFRESH โชว์สเต็ปเทพ กำไร Q2 โต 137%
CFRESH ฟันกำไรไตรมาส 2/58 กระจาย เติบโตขึ้นกว่า 137.18% มาที่ 147.10 ลบ. จาก 62.02 ลบ. เมื่อปีก่อน ขณะที่งบ 6 เดือน มีกำไร 189.91 ลบ. โตขึ้น 11.41% จาก 170.46 ลบ. เมื่อปีที่แล้ว 
13 ส.ค. 2558

บริษัท ซีเฟรชอินดัสตรี จำกัด (มหาชน) หรือ CFRESH รายงานผลการดำเนินงานไตรมาส 2/58 สิ้นสุดวันที่ 30 มิ.ย. 58 (รวมบริษัทย่อย) มีกำไรสุทธิ 147.10 ล้านบาท หรือมีกำไร 0.32 บาทต่อหุ้น เพิ่มขึ้นกว่า 137.18% จากช่วงเดียวกันของปีก่อน (ไตรมาส 2/57) ที่มีกำไรสุทธิ 62.02 ล้านบาท หรือมีกำไรสุทธิ 0.13 บาทต่อหุ้น
ขณะที่ผลการดำเนินงานช่วง 6 เดือนแรก มีกำไรสุทธิ 189.91 ล้านบาท หรือมีกำไร 0.41 บาทต่อหุ้น เพิ่มขึ้นราว 11.41% จากช่วงเดียวกันของปีก่อน ที่มีกำไรสุทธิ 170.46 ล้านบาท หรือ 0.37 บาทต่อหุ้น
ทั้งนี้ ผลการดำเนินงานที่ปรับตัวเพิ่มขึ้นมากในช่วงไตรมาส 2  มีสาเหตุหลักมาจากการที่ บริษัทมีอัตรากำไรขั้นต้นสูงขึ้น จากเดิม 13.36% เป็น 14.18% อีกทั้งมีกำไรจากอัตราแลกเปลี่ยนกว่า 44.62 ล้านบาท โดยที่เดิม เคยขาดทุนจากค่าเงินถึง 37.29 ล้านบาท เมื่อช่วงเดียวกันของปีที่แล้ว